**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐ ԱՐԹՈՒՐ ՍԱՐԳՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ**

Հաղթանակ Հայրենական Մեծ պատերազմում, Շուշիի ազատագրում և Արցախի Հանրապետության պաշտպանության բանակի կազմավորում, երեք տոներ, որոնք միաձուլվել ու դարձել էին մայիսյան եռատոն, տոներից ամենանվիրականն ու ամենապանծալին: Ու թեպետ մեզանից խլեցին այս տոներն ըստ արժանվույն տոնելու տրամադրությունն ու հնարավորությունը, այնուամենայնիվ, չենք կարող մոռացության մատնել հանուն հաղթանակների ընկած հերոսների հիշատակն ու փառքը:

Հավերժ փառք հերոս նահատակաց, հավերժ փառք նրանց, ովքեր ընկան Հայրենական Մեծ պատերազմում, անմահացան Շուշիի ազատագրման ու Արցախյան բոլոր մարտերում, խոնարհում բոլոր նրանց, ովքեր կերտեցին մեր հաղթանակները, կանգնեցին Արցախի հանրապետության պաշտպանության բանակի կազմավորման ակունքներում, ովքեր մեզ հերոսական դրվագներ ժառանգեցին:

Հայը կորացած մեջքով ապրել չի կարող, կգա վրեժի պահը, կլինեն ու պետք է լինեն հերոսական նոր էջեր, այլապես սերունդները մեզ չեն հասկանա ու չեն ների: